ਵਿਜੇ ਸੇਤੂਪਤੀ
ਵਿਜੇ ਗੁਰੂਨਾਥ ਸੇਤੂਪਤੀ (ਜਨਮ 16 ਜਨਵਰੀ 1978), ਪੇਸ਼ੇਵਰ ਤੌਰ 'ਤੇ ਵਿਜੇ ਸੇਤੂਪਤੀ ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਅਦਾਕਾਰ ਅਤੇ ਫਿਲਮ ਨਿਰਮਾਤਾ ਹੈ ਜੋ ਮੁੱਖ ਤੌਰ 'ਤੇ ਤਮਿਲ ਫਿਲਮਾਂ ਵਿੱਚ ਕੰਮ ਕਰਦਾ ਹੈ। ਉਸਨੂੰ ਇੱਕ ਰਾਸ਼ਟਰੀ ਫਿਲਮ ਅਵਾਰਡ, ਦੋ ਫਿਲਮਫੇਅਰ ਅਵਾਰਡ ਦੱਖਣ ਅਤੇ ਦੋ ਤਾਮਿਲਨਾਡੂ ਰਾਜ ਫਿਲਮ ਅਵਾਰਡਾਂ ਸਮੇਤ ਕਈ ਸਨਮਾਨ ਮਿਲੇ ਹਨ। ਦੁਬਈ ਵਿੱਚ ਇੱਕ ਐਨਆਰਆਈ ਅਕਾਊਂਟੈਂਟ ਵਜੋਂ ਕੰਮ ਕਰਨ ਤੋਂ ਬਾਅਦ, ਸੇਤੂਪਤੀ ਨੇ ਇੱਕ ਬੈਕਗ੍ਰਾਊਂਡ ਐਕਟਰ ਦੇ ਤੌਰ 'ਤੇ ਕੰਮ ਕਰਦੇ ਹੋਏ ਆਪਣਾ ਫਿਲਮੀ ਕੈਰੀਅਰ ਸ਼ੁਰੂ ਕੀਤਾ ਅਤੇ ਸੀਨੂ ਰਾਮਾਸਾਮੀ ਦੀ ਥੇਨਮੇਰਕੁ ਪਰੂਵਕਾਤਰੂ (2010) ਵਿੱਚ ਆਪਣੀ ਪਹਿਲੀ ਮੁੱਖ ਭੂਮਿਕਾ ਵਿੱਚ ਕੰਮ ਕਰਨ ਤੋਂ ਪਹਿਲਾਂ ਛੋਟੀਆਂ ਸਹਾਇਕ ਭੂਮਿਕਾਵਾਂ ਨਿਭਾਈਆਂ। ਸੁੰਦਰਪਾਂਡਿਅਨ (2012), ਪੀਜ਼ਾ (2012) ਅਤੇ ਨਾਡੁਵੁਲਾ ਕੋਨਜਮ ਪੱਕਾਥਾ ਕਾਨੋਮ (2012) ਉਸਦੀਆਂ ਭੂਮਿਕਾਵਾਂ ਕਰੇਕ ਉਸਨੂੰ ਵੱਡੀ ਸਫਲਤਾਵਾਂ ਅਤੇ ਪ੍ਰਸਿੱਧੀ ਮਿਲੀ। ਵਿਜੇ ਤਮਿਲ ਫਿਲਮਾਂ ਜਿਵੇਂ ਕਿ ਸੂਧੂ ਕਵੁਮ (2013), ਇਧਰਕੁਥਨੇ ਅਸਾਈਪੱਟਾਈ ਬਾਲਕੁਮਾਰਾ (2013), ਪੰਨਈਅਰਮ ਪਦਮਿਨਿਅਮ (2014), ਕਦਲੁਮ ਕਦੰਦੁ ਪੋਗਮ (2016), ਇਰੈਵੀ (2016), ਵਿਕਰਮ ਵੇਧਾ(2016), 96 (2018), ਚੇਕਾ ਚਿਵੰਤਾ ਵਾਨਮ (2018), ਪੇਟਾ (2019), ਸੁਪਰ ਡੀਲਕਸ (2019) ਵਿੱਚ ਆਪਣੇ ਕੰਮ ਕਰਕੇ ਇੱਕ ਅਭਿਨੇਤਾ ਵਜੋਂ ਸਥਾਪਿਤ ਹੋਇਆ।